ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0MC91) 215 τελικδ - SYN 345 
Βρυξέλλες, 12 Ιουνίου 1991 
Πρόταση 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
σχετικά με τις ζώνες συχνοτάτων που καθορίζονται για τη 
συντονισμένη εισαγωγή των ψηφιακών ραδιοεπικοινωνιών μικρών 
αποστάσεων (DSRR) στην Κοινότητα 
^υποβληθείσα απδ την Επιτροπή") 

- 2 -
ΑΙΤΙΟΛΟΓΙΚΗ ΕΚΘΕΣΗ 
ΠΙΝΑΚΑΣ ΠΕΡΙΕΧΟΜΕΝΩΝ 
1. Εισαγωγή 
1.1 Γενικό πλαίσιο 
1.2 Σημερινή κατάσταση των κινητών επικοινωνιών μικρών αποστάσεων στην 
Κοινότητα 
1.3 Δυναμικό και ανάγκες της αγοράς 
1.4 Περιορισμοί των σημερινών ραδιοεπικοινωνιών μικρών αποστάσεων 
2. Ενδεχόμενα πλεονεκτήματα των Ψηφιακών Ραδιοεπικοινωνιών Μικρών Αποστάσεων 
(DSRR) 
3. Πρότυπο ETSI για τις Ψηφιακές Ραδιοεπικοινωίες Μικρών Αποστάσεων (DSRR) 
3.1 Λειτουργία απλής κατεύθυνσης σε μία συχνότητα 
3.2 Λειτουργία διπλής εναλλασσόμενης κατεύθυνσης σε δύο συχνότητες 
4. Χρονοδιάγραμμα για την εισαγωγή των Ψηφιακών Ραδιοεπικοινωνιών Μικρών 
Αποστάσεων (0SRR) 
4.1 Χρονοδιάγραμμα για την ολοκλήρωση του ενιαίου προτύπου 
4.2 Χρονοδιάγραμμα για την κατασκευή εξοπλισμού 
5. Ανάγκες σχετικά με τις συχνότητες 
6. Στόχος της προτεινόμενης οδηγίας 
- 3 -
1. Εισαγωγή 
1.1 Γενικό πλαίσιο 
Οπως προβλέπεται στο Πράσινο Βιβλίο σχετικά με την ανάπτυξη της κοινής 
αγοράς των υπηρεσιών και του εξοπλισμού στον τομέα των τηλεπικοινωνιών, 
που έχει δημοσιευθεί από την Επιτροπή το 1987, το μέλλον των ενδοκοινοτικών 
επικοινωνιών θα εξαρτηθεί από τη συμβατότητα και τη διαλειτουργικότητα των 
σημερινών και των μελλοντικών υπηρεσιών, συμπεριλαμβανομένων των κινητών 
υπηρεσιών, οι οποίες θα πρέπει να παρέχονται με ενιαίο τρόπο σε ευρωπαϊκό 
επίπεδο. Οι απαιτήσεις αυτές πρέπει, ιδιαίτερα, να έχουν ως βάση την 
απόφαση 87/95/ΕΟΚ της 22ας Δεκεμβρίου 1986 σχετικά με την τυποποίηση στον 
τομέα των τεχνολογιών των πληροφοριών και των τηλεπικοινωνιών 01), την 
οδηγία 83/189/ΕΟΚ του Συμβουλίου της 28ης Μαρτίου 1983, για την καθιέρωση 
μιας διαδικασίας πληροφόρησης στον τομέα των τεχνικών προτύπων και 
προδιαγραφών (2), όπως έχει τροποποιηθεί από την οδηγία 88/182/ΕΟΚ. 
Επιπλέον, η σύσταση 84/549/ΕΟΚ του Συμβουλίου της 12ης Νοεμβρίου 1984, 
σχετικά με την εφαρμογή της εναρμόνισης στον τομέα των τηλεπικοινωνιών ( 3). 
Το Ευρωπαϊκό Κοινοβούλιο έχει εισηγηθεί την επίλυση των σημερινών 
προβλημάτων που απορρέουν από το ασύμβατο των συστημάτων κινητών 
επικοινωνιών, καθώς και την ανάληψη εργασιών, σχετικά με τις κινητές 
επικοινωνίες, σε κοινοτική κλίμακα (4). 
Το Πράσινο Βιβλίο για τις τηλεπικοινωνίες, που έχει δημοσιευθεί τον Ιούνιο 
του 1987 από την Επιτροπή, περιλαμβάνει, κυρίως, πρόταση για την ίδρυση 
ενός Ευρωπαϊκού Ινστιτούτου Τυποποίησης στον τομέα των Τηλεπικοινωνιών 
(ETSI). Το γεγονός αυτό είχε ως συνέπεια τη βασική μεταβολή της ευρωπαϊκής 
διαδικασίας κατάρτισης προτύπων, με την ίδρυση του ETSI το Μάρτιο του 1988 
στη Σόφια-Αντίπολη κοντά στη Νίκαια, στη Γαλλία. To ETSI ανέθεσε στην 
τεχνική υποεπιτροπή RES 7 να καταρτίσει το πρότυπο DSRR για τις Ευρωπαϊκές 
Ασύρματες Ψηφιακές Τηλεπικοινωνίες πριν από το τέλος του 1990. 
1·2 Σημερινή κατάσταση των κινητών επικοινωνιών μικρών αποστάσεων στην 
Κοινότητα 
Στις αρχές της δεκαετίας του 1980, το Ηνωμένο Βασίλειο είχε παραχωρήσει 
την υπο-ζώνη 933 - 935 MHz στο CB (Citizen Band Radio) προκειμένου να 
περιορίσει τη διάδοση εξοπλισμού που λειτουργεί στα 27 MHz. Ωστόσο, οι 
ευρωπαϊκές διοικήσεις δεν υποστήριξαν την ενέργεια αυτή του Ηνωμένου 
Βασιλείου, ενώ η CEPT ενέκρινε σύσταση σχετικά με την υπηρεσία CB στα 27 
MHz. Ωστόσο, η Ιαπωνία κατασκεύασε εξοπλισμό για τη ζώνη συχνοτήτων 933 -
935 MHz. 0 αναλογικού τύπου εξοπλισμός αυτός ήταν το ισοδύναμο του CB. 
Στη συνέχεια, υπήρξε ευρωπαϊκή συμφωνία στο πλαίσιο της CEPT σχετικά με 
τη χρήση της ζώνης 933 - 935 MHz για τις ψηφιακές μονάδες. Η βασική ιδέα 
ήταν η χρήση φορητών μονάδων μικρής ισχύος (1 Watt). Μετά την ίδρυση του 
ETSI, η ομάδα στην οποία είχε ανατεθεί η επεξεργασία προδιαγραφών για τον 
εξοπλισμό αυτό, μεταφέρθηκε από την CEPT στο ETSI (RES). Ταυτόχρονα η CEPT 
καθόρισε, με τη σύσταση T/R24-04, τις δύο υπο-ζώνες 933 - 935 MHz και 888 -
890 MHz για τις ψηφιακές επικοινωνίες μικρών αποστάσεων. 
(1) ΕΕ L 36 της 07.02.1987, σ. 31 
(2) ΕΕ L 109 της 26.04.1983, σ. 8 
(3) ΕΕ L 298 της 16.11.1984, σ. 49 
(4) Εκθεση του Ευρωπαϊκού Κοινοβουλίου σχετικά με τις τηλεπικοινωνίες στην 
Κοινότητα (έκθεση Leonardi) έγγραφο 1.1477/3 της 3ης Μαρτίου 1984. 
- 4 -
Εισηγήθηκε, επίσης, τη δυνατότητα λειτουργίας του συστήματος αυτού όχι μόνο 
σε απλή κατεύθυνση αλλά και σε διπλή κατεύθυνση. Για τη λειτουργία σε απλή 
κατεύθυνση χρησιμοποιείται η ζώνη συχνοτήτων 933 - 935 MHz, ενώ για τη 
λειτουργία σε διπλή εναλλασσόμενη κατεύθυνση, οι επικοινωνίες μπορούν να 
πραγματοποιηθούν στη ζώνη των 888 - 890 MHz. 
1-3 Δυναμικό και ανάγκες της αγοράς 
Είναι δύσκολο να προβλεφθεί με ακρίβεια η ζήτηση για τις DSRR, δεδομένης 
της ποικιλίας των προσφερομένων υπηρεσιών και του καινοφανούς της ιδέας: 
στόχος της αρχικής ιδέας ήταν η διασφάλιση μόνο των φωνητικών επικοινωνιών. 
Η εφαρμογή αυτή έχει διευρυνθεί προκειμένου να περιλάβει και τα δεδομένα. 
Μια μελέτη που έχει πρόσφατα χρηματοδοτηθεί από την Επιτροπή συμπεραίνει 
πως το 1995 θα υπάρχουν 330.000 κινητοί ή φορητοί σταθμοί στο Ηνωμένο 
Βασίλειο και τις Κάτω Χώρες. 
Αυτό συνάγεται από τα δεδομένα της παραδοσιακής αγοράς των κινητών 
ιδιωτικών σταθμών" ωστόσο, δεδομένου του μικρού κόστους των DSRR, είναι 
δύσκολο να εκτιμηθεί, προς το παρόν, η διάδοση της χρήσης τους σε μικρές 
επιχειρήσεις (υπηρεσίες, γεωργία, μεταφορές, κλπ.)β μερικές μελέτες αγοράς 
καταλήγουν ότι ο βαθμός διάδοσης της χρήσης τους θα είναι μεγαλύτερος. 
Μία άλλη μελέτη αγοράς δίνει συγκρίσιμα αποτελέσματα : 1,2 εκατομμύρια 
χρήστες στην Κοινότητα το 1995. Ωστόσο, η μελέτη αυτή διευκρινίζει ένα 
συγκεκριμένο στοιχείο όσον αφορά τους χρήστες : ένα μεγάλο τμήμα τους δεν 
χρησιμοποιεί, προς το παρόν, συστήματα δημόσιων ή ιδιωτικών 
ραδιοεπικοινωνιών. Πρόκειται, ωστόσο, να αγοράσουν τα DSRR λαμβάνοντας 
υπόψη τους το μικρό κόστος του εξοπλισμού, την απουσία τιμολόγησης για 
χρήση χωρίς μεταγωγή, και τις προσφερόμενες υπηρεσίες. 
1·4 Περιορισμοί των σημερινών ραδιοεπικοινωνιών μικρών αποστάσεων 
Υπηρεσίες όπως οι GSM και η DECT θα μπορέσουν να χρησιμοποιηθούν, για 
επαγγελματικούς λόγους, σε όλη την Κοινότητα. Ωστόσο, ενώ τα συστήματα αυτά 
έχουν το πλεονέκτημα της σύνδεσης τους στο δημόσιο μεταγόμενο δίκτυο, 
κοστίζουν περισσότερα από τα DSRR. 0 εξοπλισμός ιδιωτικών δικτύων μπορεί, 
επίσης, να χρησιμοποιηθεί για επαγγελματικούς λόγους. Ωστόσο, η χρήση του 
εξοπλισμού αυτού υπόκειται στην εΗχώρτ)θτ\ μιας συχνότητας. Σε πολλά κράτη 
μέλη ο σημερινός κορεσμός στον τομέα των ιδιωτικών δικτύων δεν επιτρέπει, 
πλέον, την ικανοποίηση της ζήτησης. Τα συστήματα DSRR θα επιτρέψουν εκ 
νέου την απόκτηση συχνοτήτων χωρίς καμία υποχρέωση άδειας της εθνικής 
διοίκησης για χρήση σε συγκεκριμένη ζώνη υπηρεσίας. Το σύστημα εκχώρησης 
συχνοτήτων με καταμερισμό του φάσματος συχνοτήτων θα επιτρέψει τη χρήση 
του εξοπλισμού αυτού χωρίς παράσιτα και με μεγάλες δυνατότητες μετακίνησης. 
2. Ενδεχόμενα πλεονεκτήματα των Ψτκριακών Ραδιοεπικοινωνιών Μικρών Αποστάσεων 
(DSRR) 
Οι ευρωπαίοι κατασκευαστές και χρήστες εκτιμούν, χωρίς καμία εξαίρεση, ότι 
τα συστήματα DSRR είναι τα πλέον κατάλληλα, μεσοπρόθεσμα και μακροπρόθεσμα, 
για την Ευρώπη σ' αυτή την κατηγορία των κινητών υπηρεσιών. Οι χρήστες θα 
μπορέσουν να επωφεληθούν πλήρως από τα πλεονεκτήματα της ενιαίας αγοράς 
του 1992, χρησιμοποιώντας τον εξοπλισμό τους στο σύνολο της Κοινότητας 
χωρίς ανάγκη ειδικής άδειας από την εθνική διοίκηση για επικοινωνίες μεταξύ 
δύο κινητών μονάδων ή με άδεια της εθνικής διοίκησης αν απαιτείται 
μεταγωγή. Η προσέγγιση αυτή σχετικά με τα συστήματα DSRR έχει τα παρακάτω 
πλεονεκτήματα : 
τα DSRR θα προσφέρουν σημαντικά πλεονεκτήματα στους ιδιωτικούς και 
εμπορικούς χρήστες και θα συμβάλλουν στην ανάπτυξη και εκμετάλλευση 
νέων σημαντικών εμπορικών προοπτικών για την ευρωπαϊκή βιομηχανία* 
- 5 -
η ευρωπαϊκή βιομηχανία θα αναπτύξει το σύστημα και τα προϊόντα, και, 
κατ' αυτόν τον τρόπο, θα συσσωρεύσει εμπειρία στον τομέα της 
ηλεκτρονικής για το ευρύ κοινό* 
η ευρωπαϊκή βιομηχανία θα διαθέτει μία τεχνολογία αιχμής η οποία 
προσφέρει σημαντικό δυναμικό σε επίπεδο πωλήσεων και διανομής σε 
παγκόσμια κλίμακα* 
η επιτυχής ανάπτυξη και εφαρμογή των DSRR θα διαμορφώσουν το 
απαραίτητο τεχνικό και λειτουργικό πλαίσιο που θα διευκολύνει την 
εισαγωγή ενός καθολικού συστήματος κινητών επικοινωνιών το οποίο 
πρόκειται να διαδεχθεί το DSRR. 
Τα DSRR έχουν, επίσης, το πλεονέκτημα ότι χρησιμοποιούν κωδικοποιητές φωνής 
που έχουν κατασκευασθεί για το σύστημα GSM. Στην περίπτωση του DSRR η 
ταχύτητα είναι 16 k/bit ανά δευτερόλεπτο. Αυτή η χρήση του κωδικοποιητή 
GSM στα DSRR θα δώσει στην ευρωπαϊκή βιομηχανία τη δυνατότητα να επωφεληθεί 
από το μεγαλύτερο αριθμό παραγομένων μονάδων του σχετικά ακριβού αυτού 
εξοπλισμού. 
Τέλος, τα DSRR παρουσιάζουν το πλεονέκτημα, λόγω της τεχνολογίας τους, να 
είναι πολύ περισσότερο αποτελεσματικά όσον αφορά τη χρήση του φάσματος 
συχνοτήτων σε σχέση με τα συμβατικά ιδιωτικά συστήματα. 
3. Πρότυπο ETSI για TIC Ψηφιακές Ραδιοεπικοινωνίες Μικρών Αποστάσεων (PSRR) 
Η κατάρτιση τεχνικού προτύπου για τα DSRR έχει ανατεθεί στην τεχνική 
υποεπιτροπή RES του ETSI. Μετά την αναδιοργάνωση του ETSI, η εργασία 
ανατέθηκε στην RES7. Η ευρωπαϊκή βιομηχανία στηρίζει τις εργασίες αυτές 
μέσω της ECTEL (Ευρωπαϊκή Ενωση Τηλεπικοινωνιών και Επαγγελαμτικής 
Ηλεκτρονικής - Européen Telecommunications and Professionnel Electronic 
Association). 
Οι DSRR είναι πομποί/δέκτες μικρής ισχύος λειτουργίας είτε απλής 
κατεύθυνσης στη ζώνη 933 - 935 MHz είτε διπλής εναλλασσόμενης ή διπλής 
κατεύθυνσης στη ζώνη 933 - 935 MHz σε συνδυασμό με τη ζώνη 888 - 890 MHz. 
Προκειμένου να σταλεί ο επιλεκτικός κώδικας σηματοδότησης και η φωνή ή τα 
δεδομένα χρησιμοποιείται η άμεση ψηφιακή διαμόρφωση του φέροντος. 
Οι DSRR είναι εξοπλισμός με : 
αυτόματη πρόσβαση πολλαπλών διαύλων η οποία δεν προϋποθέτει τη 
βοήθεια μιας κεντρικής μονάδας ελέγχου* 
ένα επιλεκτικό κώδικα σηματοδότησης προκειμένου να προσδιορίζεται 
η ταυτότητα του εξοπλισμού και του κατόχου της άδειας* 
δυνατότητες λειτουργίας απλής, διπλής εναλλασσόμενης και διπλής 
κατεύθυνσης. Ως μεταγωγέίς είναι δυνατόν να χρησιμοποιηθούν σταθμοί 
βάσης, κινητοί και φορητοί. 
3·1 Λειτουργία απλής κατεύθυνσης σε μια συχνότητα 
Οταν η μέθοδος επικοινωνίας είναι απλής κατεύθυνσης, μπορούν να 
πραγματοποιηθούν επικοινωνίες και προς τις δύο κατευθύνσεις μεταξύ φορητών, 
και/ή κινητών σταθμών. 
- 6 -
Οταν η ακρόαση γίνεται σε "stand-by mode", τότε όλοι οι σταθμοί δέχονται 
τον ένα ή τον άλλο δίαυλο ελέγχου. 
3.2 Λειτουργία διπλής εναλλασσόμενης κατεύθυνσης σε δύο συχνότητες 
Οταν η επικοινωνία πραγματοποιείται σε δύο συχνότητες είναι δυνατή η 
επικοινωνία και προς τις δύο κατευθύνσεις μεταξύ του σταθμού βάσης και του 
φορητού ή μεταξύ των κινητών που είναι εγκατεστημένοι στα οχήματα. 
Οταν η επικοινωνία πραγματοποιείται σε δύο συχνότητες είναι δυνατή η 
επικοινωνία και προς τις δύο κατευθύνσεις μεταξύ των σταθμών βάσης και του 
φορητού και/ή του κινητού. 
Προκειμένου να δοθεί στους σταθμούς βάσης η δυνατότητα ελέγχου της χρήσης 
του διαύλου κίνησης, όλοι οι σταθμοί βάσης που λειτουργούν σε δύο 
συχνότητες, είτε θεωρούνται ως σταθμοί μεταγωγής ή ως σταθμοί βάσης, 
λειτουργούν με τη μέθοδο διπλής κατεύθυνσης "full-duplex" με συνεχή εκπομπή 
και λήψη στο δίαυλο κίνησης. 
Προκειμένου να επιλεγεί ο δίαυλος χωρίς κίνηση, όλοι οι σταθμοί βάσης έχουν 
τη δυνατότητα λήψης είτε μόνον των συχνοτήτων που εκπέμπει ο σταθμός βάσης 
είτε αυτών που εκπέμπει ο κινητός σταθμός. 
4. Χρονοδιάγραμμα νια την εισαγωγή των ψηφιακών Ραδιοεπικοινωνιών Μικρών 
Αποστάσεων (DSRR) 
4.1 Χρονοδιάγραμμα για την ολοκλήρωση του ενιαίου προτύπου 
Η εναρμόνιση προϋποθέτει τη χρήση ενός ενιαίου ευρωπαϊκού προτύπου. Οι 
προδιαγραφές DSRR καλύπτουν όλες τις πτυχές του συστήματος, ενώ το 
χρονοδιάγραμμα ολοκλήρωσης των προδιαγραφών έχει, ήδη, εγκριθεί από το 
ETSI. To I ETS αναμένεται ότι θα ολοκληρωθεί περί τα τέλη του 1990 ενώ η 
ολοκλήρωση του προτύπου μετά από δημόσια κρίση αναμένεται ότι θα 
πραγματοποιηθεί τον Οκτώβριο του 1991. Τα κράτη μέλη οφείλουν να 
μεριμνήσουν προκειμένου να συνεχιστεί η πρόοδος στον τομέα των DSRR έτσι 
ώστε η εισαγωγή τους να λάβει χώρα περί τα τέλη του 1993. 
4.2 Χρονοδιάγραμμα για την κατασκευή εξοπλισμού από τους κατασκευαστές 
Οι κατασκευαστές οφείλουν να συνεχίσουν να παρέχουν την στήριξη τους στις 
εργασίες του ETSI, όπως και προς το παρόν. Επίσης, οφείλουν να είναι 
έτοιμοι για την κατασκευή εξοπλισμού σύμφωνα με το πρότυπο ETSI, το 
συντομότερο δυνατόν. 
5. Ανάγκες σχετικά με τις συχνότητες 
Η δυνατότητα χρήσης κοινών συχνοτήτων στο σύνολο της Ευρωπαϊκής Κοινότητας 
αποτελεί ουσιαστική προϋπόθεση για την επιτυχή εισαγωγή μιας πλήρως 
εναρμονισμένης υπηρεσίας DSRR. Η CEPT καθόρισε, με τη σύσταση T/R 75-02, 
τη ζώνη συχνοτήτων 888 - 890 MHz σε συνδυασμό με την 933 - 935 MHz για τα 
DSRR που λειτουργούν σε μία ή σε δύο συχνότητες. Είναι απολύτως απαραίτητη 
η ύπαρξη κοινών συχνοτήτων στο σύνολο της Κοινότητας προκειμένου να δοθεί 
η δυνατότητα στους ευρωπαίους πολίτες να χρησιμοποιούν τον εξοπλισμό και 
στα δώδεκα κράτη μέλη. Η χρήση του εξοπλισμού αυτού δεν προϋποθέτει την 
παραχώρηση συχνοτήτων από τις αρχές που είναι αρμόδιες για τις ρυθμίσεις 
στον τομέα των τηλεπικοινωνιών. Είναι επιτακτική η συντονισμένη και έγκαιρη 
διάθεση των απαιτουμένων κοινών συχνοτήτων προκειμένου να εισαχθεί ένα 
σύστημα πλήρως εναρμονισμένο. 
- 7 -
6. Στόχος της προτεινόμενης οδηγίας 
Προκειμένου να συνεχισθεί η επίτευξη προόδου στους τομείς που έχουν 
αναφερθεί παραπάνω, είναι απαραίτητο να διασφαλιστεί : 
η ολοκλήρωση, έως τον Οκτώβριο του 1991, της προδιαγραφής DSRR 
(I ETS)* 
η ανάπτυξη του I ETS το 1992 και η ολοκλήρωση του στις αρχές 
το 1993" 
η συντονισμένη εισαγωγή των DSRR σύμφωνα με ένα συγκεκριμένο 
χρονοδιάγραμμα' 
η διάθεση κοινών συχνοτήτων σε ευρωπαϊκή κλίμακα για την 
εισαγωγή του συστήματος DSRR* 
η διευκόλυνση της πρόσβασης στην αγορά των κατασκευαστών χάρις 
στην ενιαία αγορά. 
Προκειμένου να διασφαλιστεί η διάθεση των συχνοτήτων για το DSRR, η 
Επιτροπή έχει επεξεργαστεί σχέδιο οδηγίας που επιτρέπει τη διάθεση σ' όλη 
την Κοινότητα κοινών ζωνών συχνοτήτων για το DSRR. Η οδηγία αυτή έχει ως 
βάση τις εργασίες της CEPT η οποία έχει εισηγηθεί τη διάθεση για τα 
συστήματα DSRR της ζώνης των 888 - 890 MHz σε.συνδυασμό με αυτή των 933 -
935 MHz. 
Η δυνατότητα χρήσης των συχνοτήτων στα κράτη μέλη καθορίζεται με 
νομοθετικές, κανονιστικές ή διοικητικές διατάξεις. Δεδομένης της κατάστασης 
αυτής, καθώς και του γεγονότος ότι η παροχή ραδιοσυχνοτήτων αποτελεί τον 
πιο κρίσιμο παράγοντα για την εισαγωγή του συστήματος DSRR, ενδείκνυται 
η έγκριση οδηγίας του Συμβουλίου με βάση το άρθρο 100α της Συνθήκης. 
Η προτεινόμενη οδηγία του Συμβουλίου, που αφορά τις ζώνες συχνοτήτων που 
καθορίζονται για τη συντονισμένη εισαγωγή των ψηφιακών ασύρματων ευρωπαϊκών 
τηλεπικοινωνιών, έχει ως βασικό στόχο να διασφαλίσει τη διάθεση των 
απαραίτητων συχνοτήτων προκειμένου το σύστημα να τεθεί σε λειτουργία το 
συντομότερο δυνατόν. 
Μελετώνται συμπληρωματικά κοινοτικά μέτρα προκειμένου να επιταχυνθεί η 
εισαγωγή της υπηρεσίας Ψηφιακών Ραδιοεπικοινωνιών Μικρών Αποστάσεων βάσει 
των συχνοτήτων που καθορίζει η οδηγία : 
η Επιτροπή θα δώσει προτεραιότητα στην αμοιβαία αναγνώριση των 
εγκρίσεων τηλεπικοινωνιακού εξοπλισμού και στον καθορισμό του 
κατάλληλου τηλεπικοινωνιακού προτύπου. Η διαδικασία αυτή θα 
διευκολύνει τις διεθνείς μετακινήσεις και θα προαγάγει την 
αγορά των DSRR* 
η Επιτροπή θα εφαρμόσει αυστηρά την οδηγία του Συμβουλίου 
83/189/ΕΟΚ που καθιερώνει μια διαδικασία πληροφόρησης στον 
τομέα των τεχνικών προτύπων και προδιαγραφών. Η Επιτροπή, 
επίσης, θα εφαρμόσει αυστηρά την απόφαση του Συμβουλίου 
87/95/ΕΟΚ που αφορά την τυποποίηση στον τομέα των τεχνολογιών 
των πληροφοριών και των τηλεπικοινωνιών. 
Τέλος, η Επιτροπή, σε συνεργασία και κατόπιν διαβουλεύσεων με τα 
ενδιαφερόμενα μέρη, θα συμμετάσχει στην επεξεργασία της στρατηγικής για 
τη μετεξέλιξη των GSM, ERMES, DECT, DSRR και άλλων ιδιωτικών κινητών 
συστημάτων σε ένα καθολικό σύστημα προσωπικών επικοινωνιών. 
- 8 -
Οι προτάσεις θα επιτρέψουν την πραγματοποίηση ενός σημαντικού βήματος προς 
την κατεύθυνση της εισαγωγής των DSRR στο σύνολο της Κοινότητας, καθώς και 
την ουσιαστική βελτίωση της διαδικασίας ανάπτυξης των προηγμένων 
τηλεπικοινωνιακών υπηρεσιών και δικτύων, σύμφωνα με τη θέση του Συμβουλίου 
των υπουργών της 17ης Δεκεμβρίου 1984. 
Κατά συνέπεια, το Συμβούλιο καλείται : 
να εγκρίνει την πρόταση οδηγίας που ακολουθεί* 
να σημειώσει τις συμπληρωματικές προπαρασκευαστικές ενέργειες 
που πρόκειται να αναλάβει η Επιτροπή σε στενή συνεργασία με 
το ETSI και την CEPT. 
- 9 -
Πρδταση 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
Σχετικά με τις ζώνες συχνοτήτων που καθορίζονται για τη 
συντονισμένη εισαγωγή των ψηφιακών ραδιοεπικοινωνιών μι­
κρών αποστάσεων (DSRR) στην Κοινότητα 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ 
"Εχοντας υπ£ψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το 
άρθρο 100 Α, 
την πρόταση της Επιτροπής (1), 
σε συνεργασία με το Ευρωπαϊκά Κοινοβούλιο (2), 
τη γνώμη της Οικονομικής και Κοινωνικής Επιτροπής (3)/ 
Εκτιμώντας : 
1. ότι η σύσταση 84/549/ΕΟΚ του Συμβουλίου (4) τάσσεται υπέρ της εισαγωγής 
υπηρεσιών βάσει κοινής εναρμονισμένης προσέγγισης στον τομέα των 
τηλεπικοινωνιών" 
2. ότι στο ψήφισμα του της 30ής Ιουνίου 1988 ( 5) σχετικά με την ανάπτυξη της 
κοινής αγοράς των υπηρεσιών και του εξοπλισμού στον τομέα των 
τηλεπικοινωνιών, το Συμβούλιο τάσσεται υπέρ της προαγωγής υπηρεσιών 
ευρωπαϊκής κλίμακας βάσει των αναγκών της αγοράς* 
3. ότι οι δυνατότητες που παρέχουν τα σύγχρονα δίκτυα τηλεπικοινωνιών πρέπει 
να χρησιμοποιηθούν πλήρως για την οικονομική ανάπτυξη της Κοινότητας" 
4. ότι, στη συγκεκριμένη περίπτωση, εφαρμόζεται η οδηγία 89/336/ΕΟΚ του Συμβουλίου 
της 3ης Μαίου 1989 για την προσέγγιση των νομοθεσιών των κρατών μελών 
σχετικά με την ηλεκτρομαγνητική συμβατότητα (^ ) και ότι πρέπει να δοθεί 
ιδιαίτερη προσοχή προκειμένου να αποφευχθούν οι ανεπιθύμητες 
ηλεκτρομαγνητικές διαταραχές* 
5. ότι τα σημερινά συστήματα μικρών αποστάσεων που χρησιμοποιούνται στην 
Κοινότητα και οι ζώνες συχνοτήτων στις οποίες λειτουργούν, ποικίλλουν σε 
μεγάλο βαθμό και δεν επιτρέπουν την αξιοποίηση ούτε των πλεονεκτημάτων που 
προσφέρουν οι ευρωπαϊκής κλίμακας υπηρεσίες ούτε των οικονομιών κλίμακας 
μιας πραγματικά ευρωπαϊκής αγοράς' 
<1") 
(2) 
(3) 
(4) ΕΕ L 298, 16.11.1984, σ. 49 
(5 ) ΕΕ C 257, 04.10.1988, σ. 1 
(6 ) ΕΕ L 139, 23.05.1989, σ. 19 
- 10 -
6. ότι κατά τις εργασίες που πρόκειται να αναληφθούν στον τομέα αυτό πρέπει 
να ληφθεί πλήρως υπόψη, μεταξύ άλλων, το πλαίσιο που προκύπτει από τις 
διατάξεις της οδηγίας 83/189/ΕΟΚ του Συμβουλίου της 28ης Μαρτίου 1983 για τη 
καθιέρωση μιας διαδικασίας πληροφόρησης στον τομέα των τεχνικών προτύπων 
και προδιαγραφών (7), όπως τροποποιήθηκε απί την απδφαση 90/230/ΕΟΚ 
(8), της οδηγίας 86/361/ΕΟΚ του Συμβουλίου της 24ης Ιουλίου 1986, για το 
πρώτο στάδιο της αμοιβαίας αναγνώρισης των εγκρίσεων τηλεπικοινωνιακού 
τερματικού εξοπλισμού ( 9), και της απόφασης 87/95/ΕΟΚ του Συμβουλίου της 
22ας, Δεκεμβρίου 1986 για τη τυποποίηση στον. τομέα της τεχνολογίας 
των πληροφοριών και των τηλεπικοινωνιών 0^)* 
7. ότι το Ευρωπαϊκό Ινστιτούτο Τυποποίησης στον τομέα των Τηλεπικοινωνιών 
(ETSI; καταρτίζει το Ευρωπαϊκό Πρότυπο Τηλεπικοινωνιών (ETS) για τις 
ΨηΦ'.οκές Ραδιοεπικοινωνίες Μικρών Αποστάσεων (DSRR^ 
8. ότι κατά την κατάρτιση του πρέπει να ληφθεί υπδψη η ασφάλεια των χρηστών 
και πρέπει να διασφαλιστεί η διαλειτουργικδτητα σε ευρωπαϊκή κλίμακα" 
9. ότι η εισαγωγή στην Ευρώπη των Ψηφιακών Ραδιοεπικοινωνιών Μικρών 
Αποστάσεων (DSRR) θα προσφέρει μία μοναδική δυνατότητα εγκατάστασης ενός 
πραγματικά ευρωπαϊκού συστήματος ψηφιακής τηλεφωνίας μικρών αποστάσεων με 
μικρό κόστος που δεν συνδέεται με το δημόσιο δίκτυο* 
10. ότι οι χρήστες τερματικών DSRR ενός κράτους μέλους πρέπει να έχουν τη 
δυνατότητα να χρησιμοποιούν τον εξοπλισμό τους σε όλα τα κράτη μέλη της 
Κοινότητας* 
11. ότι το ETSI έχει εκτιμήσει πως τα DSRR προϋποθέτουν για τη λειτουργία τους 
2χ2 MHz μέσα σε Ολα τα κρδτη μέλη. 
12. τη σύσταση της Ευρωπαϊκής Συνδιάσκεψης των Οργανισμών Ταχυδρομείων και Τηλεπικοινωνιών CEPT 
TR 20-10 σχετικά με τα DSRR" 
13. δτι η CEPT έχει επιλέξει για τα DSRR, συμφωνά με τη σύσταση της CEPT (T/R 75-02), 
τις ζώνες κοινών ευρωπαϊκών συχνοτήτων 888 - 890 ΜΗ* και 933 - 935 MHz 
14. ότι πρέπει να δοθεί προτεραιότητα στα DSRR, κυρίως όσον αφορά τη 
λειτουργία τους στις ζώνες 888 - 890 MHz και 933 - 935 MHz, και, δεδομένων 
των χαρακτηριστικών του συστήματος, ότι είναι σημαντική η προστασία των 
διαύλων ελέγχου (δίαυλοι αριθ. 1 και 79)* 
15. ότι υπάρχουν, στις συχνότητες αυτές, εφαρμογές μικρής ισχύος" 
16. ότι η οδηγία / /.... του Συμβουλίου της.../.../... (σχετικά με την 
προσέγγιση των νομοθεσιών των κρατών μελών για τον τερματικό 
τηλεπικοινωνιακό εξοπλισμό, περιλαμβανομένης της αμοιβαίας αναγνώρισης της 
συμμόρφωσης τους] (11), θα διασφαλίσει την ταχεία κατάρτιση κοινών 
προδιαγραφών συμμόρφωσης για τα DSRR* 
17. ότι η εισαγωγή των DSRR στην Κοινότητα εξαρτάται από την εκχώρηση και τη 
δυνατότητα χρήσης ζώνης συχνοτήτων προκειμένου να διασφαλιστεί η εκπομπή 
και η λήψη μεταξύ των σταθερών σταθμών βάσης και των κινητών σταθμών* 
18. ότι η δυνατότητα χρήσης του συνόλου της ζώνης συχνοτήτων που έχει 
αναφερθεί παραπάνω, αποτελεί αναγκαία προϋπόθεση για την εισαγωγή των DSRR 
σε ευρωπαϊκή κλίμακα. 
(7 ) ΕΕ L 109, 26.04.1983, σ. 8 
(81 ΕΕ L 128, 1 S.05.1990, σ. 15 
(9 ΕΕ L 217, 05.08.1986, σ. 21 
(10) ΕΕ L 36 , 07.02.1987, σ. 31 
(11) ΕΕ L 
- 11 -
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ 
ΑΡθοο 1 
Για τους σκοπούς της παρούσας οδηγίας, ως σύστημα Ψηφιακών 
Ραδιοεπικοινωνιών Μικρών Αποστάσεων (Digital Short Range Radio- DSRR) 
νοείται κάθε συσκευή που συμμορφώνεται προς το Ευρωπαϊκό Πρότυπο 
Τηλεπικοινωνιών (ETS) σχετικά με τα DSRR. 
Αρθρο 2 
1. ϊα κράτη μέλη ορίζουν τις ζώνες συχνοτήτων βάσει της συστάσεως CEPT 
TR 75/02 (888 - 890 MHz και 933 - 935 MHz για τα DSRR το αργότερο 
την 1η Ιανουαρίου 1992). 
2. Τα συστήματα DSRR έχουν προτεραιότητα και προστατεύονται στις 
καθορισμένες ζώνες συχνότητας. 
Αρθοο 3 
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές 
και διοικητικές διατάξεις για να συμμορφωθούν με την παρούσα οδηγία 
το αργότερο μέχρι την 31η Δεκεμβρίου 1991. Πληροφορούν αμέσως 
σχετικά την Επιτροπή. 
•Οταν τα κράτη μέλη θεσπίφυν τις εν λόγω δίατ&ξεις, οι τελευταίες αυτές περιέχουν 
παραπομπή στην παρούσα οδηγία ή συνοδεύονται αιΛ παρόμοια παραπομπή" κατά την επί­
σημη δημοσίευση" τους. 0 τρόπος της παραπομπής καθορίζεται από τα κράτη μΕλη. 
2. Τα κράτη μέλη ανακοινώνουν στην Επιτροπή το κείμενο των διατάξεων 
εσωτερικού δικαίου, τις οποίες θεσπίζουν στον τομέα που διέπεται από 
την παρούσα οδηγία. 
Αρθρο 4 
Η Επιτροπή υποβάλλει στο Συμβούλιο, το αργότερο μέχρι τα τέλη του 1995, 
έκθεση σχετικά με την εφαρμογή της παρούσας οδηγίας. 
Αρθρο 5 
Η παρούσα οδηγία απευθύνεται στα κράτη μέλη. 
Βρυξέλλες, Για το Συμβούλιο 
0 Πρόεδρος 



ISSN 0254-1483 
C0M(91)215 τελικό 
ΕΓΓΡΑΦΑ 
GR 15 
Apifl. καταλόγου : CB-CO-91-292-GR-C 
ISBN 92-77-73899-5 
Υπηρεσία Επίσημων Εκδόσεων των Ευρωπαϊκών Κοινοτήτων 
L·2985 Luxembourg